***НАРОДНО ЧИТАЛИЩЕ „ФИЛИП СТАНИСЛАВОВ - 1903” с. ОРЕШ***

***Адрес: с. Ореш, общ. Свищов, обл. В. Търново;***

***тел.: 06328/2070; e-mail:*** ***chit\_oresh@abv.bg***

***Изх.№ 08/ 01.11.2021 г. До Д-р Генчо Генчев –***

 ***Кмет на Община Свищов***

****

***П Р О Г Р А М А***

***ЗА***

***РАЗВИТИЕ НА***

***ЧИТАЛИЩНАТА ДЕЙНОСТ***

***НА НАРОДНО ЧИТАЛИЩЕ***

***„ФИЛИП СТАНИСЛАВОВ - 1903”***

 ***с. ОРЕШ***

***през 2022 година***

 **1.** **Въведение:**

 Народните читалища са културно-просветни организации, обединили в себе си традиции и съвременност. Тяхната основна цел е да откликват на специфичните за всяко селище духовни, информационни и социални потребности, поставяйки си конкретни задачи за повишаване на обществената им роля и все по-дълбокото им утвърждаване като традиционни културни, образователни и информационни центрове.

 Годишната програма за развитие на читалищната дейност през 2022 година е съобразена с изискванията на чл. 26 а, ал. 2 от Закона за народните читалища. Тя обобщава най-важните моменти в работата на читалището, приоритети, цели и задачи, които ще спомогнат за укрепването, модернизирането и развитието му като общодостъпно и желано място за местната общност. Програмата ще подпомогне планирането и финансирането на читалищните дейности през предстоящата година.

 **2. Цел на Програмата:**

Програмата цели утвърждаването на читалището като основен фактор за развитие на местната култура, както и създаване на благоприятна среда за всички възрастови и социални групи, ползващи читалищните услуги.

 **3. Насоки и задачи за развитие на читалищната дейност през 2022 година:**

 Основната задача на НЧ „Филип Станиславов - 1903” е да осъществява културен живот и да приобщава местното население и най- вече подрастващото поколение към постиженията на науката, изкуството и културата; да работи за запазване на обичаите и традициите на българския народ и утвърждаване на националното самосъзнание; да организира и участва в мероприятия – фестивали, събори, празници и др. инициативи на местно, регионално и национално ниво.

 Дейността на читалището и през 2022 година ще бъде съсредоточена в:

* Запазване и развитие на духовните и културни ценности на местната общност
* Превръщане на читалището в местен общностен център за обогатяване на културния живот, социалната и образователна дейност в населеното място
* Изграждане на ценностна система у подрастващото поколение и привличането му в читалищните форми.
* Разширяване на съдържателния и социалния обхват на читалищните дейности за привличане на привличане на по- широк кръг от населението
* Поддържане на добро партньорство с местната и общинската администрация, НПО, образователните и културните институции както и бизнеса за взаимна полза.

 **4. Основни дейности:**

 **4.1. Библиотечна дейност:**

* Подобряване дейността на библиотеката и компютърната зала съобразно интересите и нуждите на населението и превръщането им в приятно и желано място за посещение и развитие на гражданите
* Допълване и обогатяване на библиотечните колекции в съответствие с читателските търсения чрез снабдяване с нова литература, работа по проекти и дарения
* Актуализация на библиотечния фонд чрез отчисляване на остарели по вид и съдържание библиотечни единици
* Инициативи за повишаване на читателския интерес чрез провеждане на библиотечни мероприятия, кампании, уреждане на тематични кътове, четения и др.
* Съвместна работа с училище, детска градина, църква и др.

  **4.2. Културно-масова дейност:**

* Провеждане на Седемнадесети фолклорен събор на католиците от България
* Участия в организирани от Община Свищов културни събития
* Организиране на вече утвърдени официални и местни празници, чествания и др.
* Организиране гостувания на известни изпълнители, театрални представления и др.

 **4.3. Любителско художествено творчество:**

* Повишаване на художествено-творческите постижения на любителските състави и изпълнители чрез активна работа по разнообразяване на репертоарите и подобряване качеството на предлагания творчески продукт.
* Привличане на нови самодейци, както и бивши с цел приемственост между поколенията.
* Привличане на специалисти в областта на музикалното и певческо изкуство за художествени ръководители на читалищните самодейни състави с оглед подобряване качеството на културната продукция.
* Работа по проекти в областта на любителското художествено творчество

 **4.4. Организационна дейност:**

* Утвърждаване и укрепване на връзките с институции, учебни заведения, НПО, местна и общинска администрация и др.
* Участия в програми и проекти в подкрепа на любителското творчество, подпомагане библиотечното дело, технологичното обновление, ремонтни дейности и др.
* Участия в организираните за обучение семинари, курсове, дискусии, работни срещи по проблемите на читалищата с цел бъдещото им развитие.
* Осъществяване на контакти и укрепване на връзки с по- голям кръг доброволци и дарители /личности и фирми/ за набиране на допълнителни приходи.

 **5. Финансиране:**

 Дейностите по Програмата за 2022 година ще се финансират от:

* Държавната субсидия, разпределена съгл. Изискванията на ЗНЧ
* Община Свищов
* Привлечени средства от проекти и програми към МК и др.
* Членски внос, наеми, дарения и др.

 **6. Заключение:**

 Настоящата програма е отворена за допълнения и корекции в зависимост от настъпили промени и обстоятелства. Нейната реализация ще даде възможност за постигане на набелязаните цели и задачи и основни дейности – опазване и съхраняване на културно-историческото наследство, утвърждаване на празниците, развитие на любителското художествено творчество, поддържане на библиотека и информационен център с цел обогатяване на културния живот в Ореш.

 01.11.2021 г. Председател НЧ: …………………..

 с. Ореш /Любомир Иронов/